Diari Oficial de la Generalitat Valenciana


Sumari del DOGV 6970, del 21-02-2013 (2013/1658)

Notificació de la sentència i de les interlocutòries de rectificació dictades en el procediment de guarda i custòdia i aliments de fills menors número 1122/2011.
-----------------------------------------------------------------------------------------------------------------------------------------------------------------

### Dades del document

Número de DOGV
:   6970

Data del DOGV
:   21-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1658


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència i de les interlocutòries de rectificació dictades en el procediment de guarda i custòdia i aliments de fills menors número 1122/2011. [2013/1658]  
Família, guarda, custòdia i aliments de fill menor no matrimonial no consensuat 1122/2011  
En este procediment familiar de guarda i custòdia i alimentació de fill menor no matrimonial no consensuat 001122/2011, seguit a instàncies d'Aida Estruch Estruch contra Juan Manuel Rodríguez Berrocal s'han dictat les resolucions següents:  
Sentència número 228/2012, de data 23 de novembre de 2012, que diu literalment el següent.  
«Sentència número 228/2012  
Gandia, 23 de novembre de 2012  
Joaquín Femenía Torres, jutge del Jutjat número 4 d'esta ciutat i partit, he vist les actuacions seguides amb el número 11699/2011 sobre mesures en relació extramatrimonial, promogudes pel procurador Juan Vicente Romero Peiró, en nom i representació d'Aida Estruch Estruch, assistida pel lletrat Juan Grau Boscá, contra Juan Manuel Rodríguez Berrocal, declarat en rebel·lia; amb la intervenció del ministeri fiscal en defensa dels menors M., I., i I. R. E.  
Antecedents de fet  
Primer. La part actora va formular demanda de petició de mesures en relació extramatrimonial, en què per mitjà de paràgrafs separats exposava els fets en què fundava la seua pretensió; hi va adjuntar els documents pertinents, feia al·legació dels fonaments de dret que entenia aplicables al cas, i va finalitzar amb la súplica que, després de la seua legal tramitació, es dictara sentència que reconeguera ser procedent la petició practicada.  
Segon. Traslladat a la part demandada en legal forma i al ministeri fiscal als efectes de contestar, ho va verificar el ministeri públic, i no el demandat que va ser declarat en rebel·lia; es va assenyalar dia per a la celebració de la vista, que va tindre lloc amb el resultat que figura en les actuacions, que van quedar per a sentència.  
Tercer. En la tramitació del present procediment s'han observat les prescripcions legals.  
Fonaments de dret  
Primer. La part actora pretén amb esta demanda l'adopció d'una sèrie de mesures en relació als seus fills menors d'edat M., I. i I., concretades en la regulació de la guarda i custòdia d'estos, règim de visites a favor del progenitor a qui no li siga atribuïda aquella, i l'establiment d'una pensió alimentària a favor d'estos i a càrrec del progenitor no custodi; mesures que concreta en la resolució de la indicada guarda i custòdia a favor seu, sense fixació de règim de visites a favor del pare atés que des del moment de la separació de fet no ha mantingut cap contacte amb els menors, limitant la pensió alimentària a la quantitat de 225 euros per cada un dels menors; mesures a què s'ha adherit el ministeri fiscal si bé fixant un règim de visites a favor del pare consistent en dos hores un dia a la setmana.  
  
Segon. La declaració judicial de rebel·lia, que en este procediment ha recaigut en la demanda, es configura com una de les postures que esta pot adoptar davant de la demanda, consistent a no comparéixer davant de la crida que se li realitza, i que no produïx en el nostre dret, a diferència d'altres legislacions, ulterior efecte que tindre per contestada la demanda havent de seguir el procés el seu curs sense la intervenció del rebel. Si bé, la jurisprudència ha entés que la mencionada contestació a la demanda fictícia ha de ser-ho en el sentit d'oposar-se a ella, de manera que roman en l'actor la càrrega de provar els fets constitutius de la seua pretensió.  
Tercer. Doncs bé, atés el resultat de les proves practicades, la documental aportada a l'acte del juí, per no haver comparegut el demandat, s'entenen adequades les mesures següents:  
La guarda i custòdia dels menors s'atribuïx a la mare, qui amb el pare exercirà la pàtria potestat d'esta.  
Quant al règim de visites, el que s'ha constatat en l'acte del juí és que el pare des que es va separar de la mare, l'any 2007, no ha tingut cap contacte amb els menors, la qual cosa fa que ens representem la dificultat que comportarà el compliment d'un règim de vistes estàndard. Ara bé, eixa dificultat no ens pot conduir al que pretén l'actora que es traduïx en l'absència de qualsevol contacte entre pare i menors, màximament quan per experiència professional, ateses les il·lustracions que sobre estos aspectes ens aporten les pericials tecnicosocials, el contacte dels menors amb cada un dels progenitors és adequat per a la seua normal evolució, per necessitar tant el rol matern com el patern, però en este cas particular tampoc hem d'oblidar el temps transcorregut des que el pare va abandonar la família sense mantindre cap contacte amb ells, ja que ens farà actuar amb la prudència que el cas concret exigix, i establir, seguint l'informe emés pel ministeri fiscal, un règim restringit de dos hores setmanals en dissabtes alterns, sense perjuí de les alteracions que pogueren acordar-se posteriorment si les insten les parts.  
  
El pare haurà de satisfer a la mare, en els cinc primers dies de cada mes, i en concepte de pensió alimentària a favor de cada un dels tres menors, la quantitat de 225 euros, actualitzables anualment d'acord amb les variacions que experimente l'índex de preus al consum que publique l'Institut Nacional d'Estadística o òrgan que el substituïsca.  
  
Quart. Pel que fa a les costes processals no és procedent la seua imposició a cap de les parts.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva   
Estime parcialment la demanda presentada pel procurador Juan Vicente Romero Peiró, en nom i representació d'Aida Estruch Estruch, contra Juan Manuel Rodríguez Berrocal, declarat en rebel·lia, amb la intervenció del ministeri fiscal en defensa dels menors M., I. i I., i resolc com a mesures que han de regir la relació paternofilial de les parts amb els fills menors d'edat esmentats les determinades en el fonament de dret tercer de la present sentència.   
  
No és procedent l'expressa imposició de costes processals a cap de les parts.  
Notifiqueu a les parts, i informeu-los que contra la present sentència pot interposar-se recurs d'apel·lació.  
Així, esta és la meua sentència, jutjant definitivament en primera instància, que pronuncie, mane i firme.»  
Interlocutòria de data 29 de novembre de 2012, de rectificació de la Sentència número 228/2012, la part resolutiva del qual és del tenor literal següent:  
Es rectifica la sentència de data 23 de novembre de 2012 en el sentit que on diu «El pare haurà de satisfer la mare, en els cinc primers dies de cada mes, i en concepte de pensió alimentària a favor de cada un dels tres menors ...»;   
Ha de dir:  
«El pare haurà de satisfer la mare, en els cinc primers dies de cada mes, i en concepte de pensió alimentària a favor de cada un dels dos menors....»  
Interlocutòria de data 12 de desembre de 2012, de declaració de la Sentència número 228/2011, que, literalment, és com seguix:  
Interlocutòria  
Gandia, 12 de desembre de 2012.  
Fets  
Únic. En estes actuacions es va dictar sentència de 23 de novembre passat, i l'actora ha instat el seu aclariment.  
Raonaments jurídics  
Únic. D'acord amb el que disposa l'article 214.3 de la Llei d'Enjudiciament Civil, els errors materials manifestos i els aritmètics en què incórreguen les resolucions judicials podran ser rectificats en qualsevol moment; precepte que aplicat a les presents actuacions comporta que es procedix a concretar les dos hores del règim de visites acordat a favor del progenitor no custodi durant els dissabtes ja que, seguint el criteri de l'actora, per a evitar conflictes serà necessari concretar-les, i s'entén que haurà de fixar-se des de les 11.00 hores fins a les 13.00 hores  
Vistos els preceptes legals esmentats i tots els altres que hi són aplicables de manera general i pertinent,   
Dispose aclarir la indicada resolució, d'acord amb el que disposa el raonament jurídic únic d'esta.  
Notifiqueu la present resolució a les parts personades, amb la indicació que en contra es pot interposar el mitjà d'impugnació que era procedent contra la resolució aclarida.  
Així ho acorda, mana i firma Joaquín Femenía Torres, jutge del Jutjat de Primera Instància número 4 de Gandia i partit. En done fe».  
  
I atés que el demandat, Juan Manuel Rodríguez Berrocal, es troba en parador desconegut, expedisc este edicte a fi que li valga de notificació de forma deguda.  
  
Gandia, 24 de gener de 2013.- El secretari judicial: Enrique Ferri Borrás.